|  |  |
| --- | --- |
|  |  |

**Keskkonnamõju hindamise algatamata jätmise otsus Sillamäe sadama ehitamise vee erikasutusloa taotlusele.**

Keskkonnaametis on menetluses Aktsiaseltsi SILLAMÄE SADAM (registrikood 10318973) (edaspidi *Taotleja*) vee erikasutusloa taotlus (edaspidi *taotlus*) Sillamäe sadama (edaspidi sadam) ehitustöödega jätkamiseks, mille käigus toimub mere süvendamine mahus kuni 1,604 milj m3, täitetöödeks ebasobiva süvendatud pinnase kaadamine, ning mere täitmine sadama territooriumi laiendamiseks, muulide ja kaide rajamiseks. Täitetööde maht on kuni 5,735 milj m3. Veeseaduse § 8 lg 2 p-i 6 kohaselt on vee erikasutusluba vajalik, kui toimub veekogu, mille veepeegli pindala on üks hektar või suurem, süvendamine või sellise veekogu põhja pinnase paigaldamine ja p-i 7 kohaselt, kui uputatakse tahkeid aineid veekogusse.

Vastavalt veeseaduse § 9 lg-le 5 annab vee erikasutusloa Keskkonnaamet. Keskkonnamõju hindamise ja keskkonnajuhtimissüsteemi seaduse (edaspidi *KeHJS*) § 6 lg 2 p-i 18 ja lg-e 3, KeHJS § 6 lg-e 4 alusel kehtestatud Vabariigi Valitsuse 29.08.2005. a määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 11 p 7 ning KeHJS § 11 lg-te 2 ja 4 kohaselt annab Keskkonnaamet otsustajana eelhinnangu selle kohta, kas kavandatav tegevus võib eeldatavalt kaasa tuua olulise keskkonnamõju või mitte ning otsustab keskkonnamõju hindamise algatamise vajalikkuse üle. KeHJS § 9 kohaselt on otsustaja tegevusloa andja. Seega on Keskkonnaamet otsustajaks KeHJS tähenduses.

**Tähelepanekud**

Keskkonnaministeerium on Taotlejale andnud eelnevalt kaks vee erikasutusluba: L.VT.EE-51327 kehtivusega 11.04.2006 kuni 10.04.2011 ja L.VV/320207 kehtivusega 11.04.2011 kuni 11.04.2016. Mõlemad load on antud Sillamäe sadama akvatooriumi süvendamiseks ja mere täitmiseks sadama territooriumi laiendamise eesmärgil. Käesolevaks ajaks on Sillamäe sadamas juba toimunud süvendustööd mahus kuni 4,016 milj m3 ja täitetööd mahus kuni 2,715 milj m3. kogu sadama ehitamisega seotud projekti maht on vastavalt süvendamine 5,62 milj m3 ja mere täitmine 8,45 milj m3. Kuna viimati antud vee erikasutusloa kehtivus lõpeb, kuid sadama ehitamine on pooleli soovib Taotleja saada uut vee erikasutusluba töödega jätkamiseks.

Sillamäe sadama infrastruktuuri ehitamiseks on koostatud keskkonnamõju hindamise aruanne (OÜ E-Konsult, töö nr E932, Tallinn 2005) (edaspidi *KMH*) Keskkonnaministeerium on KMH heaks kiitnud 30.03.2006 kirjaga nr 13-3-3/607/8. KMH eesmärgiks oli hinnata Sillamäe sadama infrastruktuuri objektide (lainemurdjad, kaid, uus merre rajatav territoorium, sadama bassein) rajamise mõju keskkonnale. Sillamäel Kesk 2, Kesk 2/1, Kesk 2B ja Ehitajate 1 maa-ala ja nendega piirneva maa-ala detailplaneering on kehtestatud Sillamäe Linnavolikogu otsusega 30.09.2003. nr.14/69-0.

Tulenevalt vee erikasutusloas L.VV/320207 kehtestatule on Sillamäe sadamas iga-aastaselt läbi viidud heljumi leviku, kalastiku, põhjataimestiku, põhjaloomastiku ja rannaprotsesside seiret. Lisaks on mereveest võetud proove kord kvartalis. Taotleja on Keskkonnaametile esitanud Sillamäe sadama merekeskkonna seirearuande (Tartu Ülikool Eesti Mereinstituut 2015) (edaspidi *seirearuanne*). Seirearuandest nähtub:

1. merevee kvaliteedi hindamiseks saasteainete sisalduse suhtes seire käigus juulis ja septembris 2015 aastal määratud näitajad: pH, NH4, NO3, NO2, Ntot, F, Cl, SO4, Ptot, KHT, kuivjääk, elektrijuhtivus, Unat, Thnat, Ca, Fe,Zn, Ni,Cu,Cd,Cr, Pb, naftaproduktid on selle mereala kohta iseloomuliku tasemega ning olulisi erinevusi foonist ei täheldatud.
2. Seirepiirkonna merevee heljumi sisalduse väärtused ei ületanud 2015 aasta juulis – septembris väärtust 5.8 mg/l ja olid Soome lahe idaosa merevees sisalduva heljumi vaikse ilma loodusliku fooni tasemel. Samas olid need heljumi kontsentratsioonid tunduvalt väiksemad kui need, mis mõõdeti Sillamäe sadama ehituse varasemas staadiumis süvendus- ja kaadamistööde ajal, näiteks 2006 aasta sügisel.
3. Sillamäe sadama hüdrotehniliste tööde võimalik mõju seirepiirkonna randadele on seni tehtud vaatluste põhjal olnud minimaalne. Lähiaastatel, kui väheneb piki randa liikuvate rannasetete, eriti rannakruusa hulk, võib see põhjustada rannaprotsesside ja eriti erosiooni aktiviseerumist nii vahetult Sillamäe linna piires kui ka selle puhkepargi rannikul. Seni pole siiski otsest mõju täheldatud.

**I EELHINNANG:**

Kavandatava tegevuse keskkonnamõju olulisuse eelhinnang on antud lähtudes KeHJS § 6 lg 3 kriteeriumitest ja arvesse võttes KMH ning seirearuande tulemusi:

**1. Tegevuse ala ja selle lähiümbruse keskkonnatingimused**

* 1. **Maakasutus**

Sillamäe sadam asub Soome lahe lõunarannikul Narva lahe ääres, aadressil Kesk 2, Sillamäe linnas, Ida-Virumaal. Tegemist on Eesti suuruselt teise merekaubasadamaga, mis etendab üha kasvavat rolli Eesti ja eriti Kirde-Eesti transpordisüsteemis ning majanduses tervikuna. Narva laht on Soome lahe lõunaranniku suurim avalaht ja asub Viru ranniku ja Kurgola poolsaare vahel. Narva lahes Sillamäe linna piirides Põhja-Eesti rannikule iseloomulik pankrannik puudub. Sillamäe sadama rannajoon on lääne-idasuunaline, olles avatud põhja, lääne- ja idakaarte tuultele. Süvendatav laevatee ulatub kuni 2,6 km pikkuselt merre. Süvendus algab tankerkai tipust ning suundub 300 - 500 m laiuse kanalina loode suunas. Mere looduslikud sügavused laevatee alal on -9 kuni -17,4 m abs, kogu laevatee süvendatakse sügavuseni .16,5 m abs. Süvendatava ala ümbruses ei ole hüdrotehnilisi ehitisi.

* 1. **Alal esinevad loodusvarad, nende omadused ja taastumisvõime ning loodus­keskkonna vastupanuvõime**

Sadama akvatooriumis ja selle territooriumil ei esine loodusvarasid kasutataval kujul.

* 1. **Märgalade, randade ja kallaste, pinnavormide, metsade, kaitstavate loodus­objektide, sealhulgas Natura 2000 võrgustiku alade vastupanuvõime**

Sadamaalal ei asu kaitstavaid loodusobjekte ega ka Natura 2000 ala. Sillamäe sadama alast ca 1,8 km lääne poole jääb Natura 2000 Päite loodusala, mis on loodud loodusdirektiivi I lisa märgitud elupaigatüübi: rusukallete ja jäärakute metsad (pangametsad) (9180) kaitseks. Sillamäe sadama ehitustööde mõju nimetatud objektini ei ulatu.

**1.4 Alad, kus õigusaktidega kehtestatud nõudeid on ületatud**

Kavandatava tegevuse maa-ala piires puuduvad teadaolevalt sellised alad, kus õigusaktidega kehtestatud nõudeid on ületatud.

* 1. **Maareformi seaduse tähenduses tiheasutusega alade ning ajaloo-, kultuuri- või arheoloogilise väärtusega alade vastupanuvõime**

KMH-st nähtub, et Eesti rannikualad on pika meresõidutraditsiooniga, mis on meie kultuuri otseselt ja kaudselt mõjutanud aastasadade vältel. Kuni Sillamäe sadama rajamise alguseni puudus piirkonnas organiseeritud pääs merele. Igasugune merendusega seotud tegevus elavdab merekultuuri taasloomist ja edasiarendamist. Sillamäe sadamast on planeeritud korraldada ka reisi- ja jahtlaevade liiklust, mis elavdab turismi ja üldist kultuurivahetust piirkonnas. Sillamäe sadama rajamine ettenähtud mahus ja viisil mõjutab kultuuripärandit positiivselt.

**2. Tegevuse iseloom, kaasa arvatud selle tehnoloogiline tase**

Vee erikasutusega seotud tegevuseks on sadama laiendamine ning käimasolevate ehitustööde jätkamine järgnevalt:

1. süvendustööd mahus kuni 1,604 milj m3;
2. täitetööd sadama akvatooriumi madalas vees mahus kuni 5,735 milj m3, milleks kasutatakse järgmisi materjale: piirkonna ettevõtete territooriumite vertikaalplaneerimisel üle jääv pinnas, merest süvendatav pinnas, aheraine, killustik, lõhatud paas, graniitkivid, tetrapoodid, terastorust üksikvaiad ja horisontaalsidemed;
3. täitetöödeks ebasobiva süvendatud pinnase kaadamine.

Vee erikasutuse piirkonna koordinaadid on:

1. 59º 24' 49.020''N 27º 42' 21.000''E

2. 59º 25' 52.200''N 27º 42' 21.000''E

3. 59º 25' 52.200''N 27º 46' 13.030''E

4. 59º 24' 37.020''N 27º 46' 13.030''E

5. 59º 24' 10.480''N 27º 45' 18.930''E

Kaadamisala nurkade koordinaadid on:

1.59°26,4N, 27°34,6E

2.59°25,9N, 27°35,3E

3.59°25,5N, 27°34,2E

4.59°25,9N, 27°33,5E

**2.1 Loodusvarade kasutamine**

Sadama ehitamise käigus toimub vee erikasutus, selle kirjeldus (sh materjalide kasutus) on antud eelmises punktis.

**2.2 Jäätme- ja energiamahukus**

Vee erikasutusega seotud tööde käigus tekkivaid jäätmeid käideldakse veeseaduses ja jäätmeseaduses sätestatud korras. Süvendatud pinnas kasutatakse suures osas maismaal, täitetöödeks ebasobiv pinnas kaadatakse.

**2.3. Lähipiirkonna teised tegevused**

Sillamäe sadama territoorium asub Sillamäe vabamajandustsooni piirides, mille põhjapiiriks on sadama akvatooriumi piir, läänes ja lõunas Sillamäe linna ja Toila valla vaheline piir. Idas asub Sillamäe linna maa. Vabamajandustsooni suurus on ligikaudu 600 hektarit. Sillamäe sadama lähiümbruses vähemalt 2000 m raadiuses ei asu teisi suuremaid sadamaid

**3. Tegevusega kaasnevatest tagajärjed**

* 1. **Vesi ja pinnas**

KMH-st nähtub:

• HELCOMI soovitustele vastavalt teostatud mere põhjasetete uuringud näitavad, et Sillamäe sadama süvendatava akvatooriumi ja laevade pöördeala piirkonnas ei ole pinnasereostust. Pinnas ei kujuta merekeskkonnale ohtu kaadamisel ega täitematerjalina kasutamisel.

• Sillamäe sadama hüdrotehniliste ehitiste rajamine ei aktiviseeri eeldatavalt piirkonnas toimuvaid looduslikke erosiooniprotsesse, kindlasti on aga alust oodata nende protsesside avaldumisel erosiooni põhjuslikku seostamist sadama ehitamisega. Seepärast on oluline korraldada seire rannikuprotsesside jälgimiseks. Eksperdid soovitavad kindlustada tuhahoidla alus ja pinnas rannajoonel selliselt, et oleks tagatud piisav kaitse mere poolt tekitatava erosiooni eest.

• Sillamäe sadama lähiümbruse mereala põhjataimestik on äärmiselt liigi- ja biomassivaene. Sadamas eemale jäävatel merealadel arenevad sobiva kinnitussubstraadi olemasolul täiesti normaalsed põhjataimestiku kooslused. Sadamamuuli ehitus ei ole avaldanud olulist mõju põhjataimestiku kooslustele.

• Sadama alal toimuvad täite- ja süvendustööd võivad põhjustada ajutist tehisliku sette levimist sadamat ümbritsevatele merealadele ja põhjustada sellega põhjaloomastiku elukeskkonna hävimise. Seireandmete põhjal võib põhjaloomastiku biomass ja arvukus taastuda kolme aasta jooksul peale foonitaseme saavutamist.

• Kalastiku seire käigus ei ole täheldatud Sillamäe sadama ehituse keskkonnamõju kalastikule ja piirkonna tähtsaima töönduskala räime kudemistingimustele ja kudemisele.

• Sillamäe sadama ekspluateerimisest tuleneda võivate negatiivsete keskkonnamõjude

* 1. **Õhu saastatus**

Sadamas planeeritud tööde käigus toimuv vee erikasutus ei põhjusta olulisi muutusi õhukvaliteedi osas antud piirkonnas. Vähene mõju ümbritsevale keskkonnale võib avalduda eelkõige ehitamisel ja ekspluatatsioonil mõningase õhusaaste (ehitustehnika, sõiduautod, ala teenindav tehnika heitgaasid) näol.

* 1. **Jäätmeteke**

Sadamas toimuva vee erikasutusega seotud tööde käigus tekkivaid jäätmeid käideldakse vastavalt õigusaktides sätestatule.

**3.4. Müra**

KMH-st nähtub, et Sillamäe sadama infrastruktuuri ehitamisel on põhilisteks müraallikateks ehitusmaterjali veokid ja laadurmehhanismid. Ehitusaegse vaiade rammimise ja kaevetööde tegemise ajal peab ehitustööde tegija (töövõtja) vältima sadama naabruses asuvatel elamualadel normatiivse mürataseme ületamist ning öiseid vedusid, samuti rammimistöid öisel ajal. Tekkiv müra ei tohiks ületada elamisalal lubatud müra piirväärtusi, sest lähim elamuala asub ehitusalast ca 1 km kaugusel.

**3.5. Vibratsioon**

Eeldatavalt ei kaasne tegevusega vibratsiooni, mis põhjustaks pöördumatuid muutusi antud piirkonnas.

**3.6. Valgus, soojus, kiirgus ja lõhn**

Valguse, soojuse, kiirguse ja lõhna reostust ettevõtte tegevusest ümbruskonnale eeldatavalt ei kaasne.

**4. Tegevusega kaasnevate avariiolukordade esinemise võimalikkus**

Sadama ehitamisel kavandatud tööde puhul on avariiolukordade teke võimalik peamiselt süvendamise ja muude ehitustöödega seotud tegevuste käigus. Nimetatud tööde käigus on teoreetilisteks võimalusteks kasutatava tehnikaga toimuv avarii: kokkupõrge, kütuse ja õli leke, tulekahju. Eeldus heast koostööst ja ladusast info liikumisest töödel osalevate inimeste vahel ning töökorras tehnika kasutamisest aitab vähendada kõikvõimalikke avariisid ja nendest tulenevat kahjulikku mõju. Töökorras tehnika kasutamisel ei ole tõenäoline õlireostuse tekkimine ja seeläbi ümbritseva maastiku ja vee kahjustamine.

**5. Kavandatava tegevuse eeldatavast mõjust Natura 2000 võrgustiku alale**

Sadama ehitamisega ei kaasne negatiivset mõju Natura 2000 võrgustiku aladele, kuna sadamas ja selle mõjualal Natura 2000 võrgustiku alasid ei ole.

**5.1. Kavandatava tegevuse eeldatav mõju mõnele muule kaitstavale loodusobjektile**

Vastavalt taotluses ja projektis toodud infole, ei ulatu kavandatud tegevuse mõju mõnele muule kaitstavale loodusobjektile.

**6. KeHJS § 6 lg 3 punktides 1–41 nimetatuga kaasneva mõju suurus, ruumiline ulatus, kestus, sagedust ja pöörduvus, toime, kumulatiivsus ja piiriülene mõju ning mõju ilmnemise tõenäosus**

Keskkonnaameti hinnangul puudub kavandataval tegevusel oluline keskkonnamõju, kuna:

1. - kavandatav tegevus ei mõjuta negatiivselt kaitsealasid, kaitstavate liikide elupaikasid ega Natura 2000 võrgustiku alasid;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule, kalastikule ja linnustikule, kui võetakse kasutusele keskkonnamõju vähendavad meetmed;

- KMH-st nähtub olulise kumulatiivse mõju puudumine;

1. - seega puudub kavandataval tegevusel eeldatavalt oluline keskkonnamõju.

**II. MENETLUSOSALISE ÄRAKUULAMINE**

Keskkonnaamet teavitas Keskkonnamõju hindamise algatamata jätmise otsuse valmimisest vee erikasutusloa taotlusele ametlikus veebiväljaandes Ametlikud Teadaanded …03.2016 ning edastas eelnõu ka taotluse esitajale. Eelnõuga oli võimalik tutvuda kahe nädala jooksul alates teate ilmumisest Ametlikes Teadaannetes.

**III. OTSUSTUS**

Lähtudes eeltoodust ning tuginedes KeHJS § 3, § 6 lg 2 p-le 18 ja lg-le 3, § 9, § 11 lg-tele 2, 4 ja 6 veeseaduse § 9 lg –le 5, määruse nr 224 § 11 p-le 7 ning Keskkonnaameti peadirektori 05.06.2009 käskkirjast nr 1-4/117:

1. Kavandatud tegevusega ei kaasne olulist keskkonnamõju, mistõttu Keskkonnaamet ei algata keskkonnamõju hindamist Aktsiaselts SILLAMÄE SADAM (registrikood 10318973) vee erikasutusloa taotlusele. Tulenevalt KeHJS § 11 lg-st 6 võib otsustaja jätta kavandatava tegevuse keskkonnamõju hindamise algatamata selles osas, mille keskkonnamõju on juba hinnatud muuhulgas tegevuse aluseks oleva teise tegevusloa menetlemise käigus, kui otsustajal on tegevusloa andmiseks piisavalt teavet ja otsustaja hinnangul on selle tegevuse keskkonnamõju juba asjakohaselt hinnatud. Käesolevast eelhinnangust nähtub, et täiendav KMH ei ole vajalik, kuna sadama ehitamisega seotud võimalik keskkonnamõju on asjakohaselt hinnatud ning annab tegevusloa andjale piisavalt teavet. KMH-st nähtub, et sadama ehitamine, ei ole olulise mõjuga KeHJS mõistes juhul, kui võetakse arvesse KMH-s toodud leevendavaid meetmeid ning jätkatakse seirega. Vajalikud tingimused ja piirangud kehtestatakse vee erikasutusloas.
2. Keskkonnamõju hindamise menetlusi ei liideta.
3. Täiendavad keskkonnauuringud ei ole vajalikud.